Diari Oficial de la Generalitat Valenciana


Sumari del DOGV 8389, del 24-09-2018 (2018/8651)

RESOLUCIÓ d'11 de setembre de 2018, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos de gestió processal i administrativa de l'Administració de justícia, torn lliure, convocades per l'Ordre JUS/1165/2017, de 24 de novembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8651


Data del document
:   11-09-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ d'11 de setembre de 2018, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos de gestió processal i administrativa de l'Administració de justícia, torn lliure, convocades per l'Ordre JUS/1165/2017, de 24 de novembre. [2018/8651]  
  
  
De conformitat amb el que s'estableix en la base dèsset de l'Ordre JUS/875/2017, de 8 de setembre (BOE de 15 de setembre), per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, i en la base 8.1.a de l'Ordre JUS/1165/2017, de 24 de novembre (BOE de 30 de novembre), per la qual es convoca procés selectiu per a ingrés pel sistema general d'accés lliure en el cos de gestió processal i administrativa de l'Administració de justícia, i fent ús de les atribucions conferides en virtut de l'article 9.2.a del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aquesta direcció general resol:  
  
  
Primer  
Fer pública la relació de places desertes en l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a ingrés pel sistema general d'accés lliure en el cos de gestió processal i administrativa convocat per l'Ordre JUS/1165/2017, de 24 de novembre.  
  
Segon  
Les sol·licituds de destinació dels aspirants d'aquest àmbit es presentaran en el Registre General de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, torre 4, carrer de la Democràcia, número 77, 46997 València.  
Alternativament, podran presentar-se en la Direcció Territorial de Justícia d'Alacant, Rambla Méndez Núñez, 41, 03676 Alacant, o en la Direcció Territorial de Justícia de Castelló, carrer Major, 76-78, 12419 Castelló de la Plana, o per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques (BOE del dia 2 d'octubre), en el termini de 20 dies hàbils comptats a partir de la publicació de la relació definitiva d'aprovats al Boletín Oficial del Estado, segons el que s'estableix en la base 8.1.a de la convocatòria del procés selectiu, adés esmentada.  
  
Tercer  
Les sol·licituds es formalitzaran segons model que apareix com a annex II d'aquesta resolució, d'acord amb les següents instruccions:  
En el model d'instància podran indicar-se fins al màxim de les places oferides, esmentant l'òrgan, la localitat, la província i la funció (cos en l'annex I).  
En cas de no correspondre-li cap de les destinacions especificades d'aquesta forma, per no sol·licitar un nombre suficient de places, se seguirà l'ordre de preferència per províncies que les persones interessades indiquen en el model de sol·licitud.  
Dins de cada província, les destinacions seran adjudicades per l'ordre següents:  
1. Tribunal Superior de Justícia.  
2. Audiències provincials.  
3. Fiscalies.  
4. Instituts de medicina legal.  
5. Serveis comuns processals d'assumptes generals.  
6. Jutjats d'instrucció.  
7. Jutjats penals.  
8. Jutjats de vigilància penitenciària.  
9. Jutjats de violència sobre la dona.  
10. Jutjats de primera instància.  
11. Jutjats del mercantil.  
12. Jutjats contenciosos administratius.  
13. Jutjats socials.  
14. Jutjats de primera instància i instrucció.  
15. Jutjats de menors.  
16. Jutjats de pau.  
  
Quart  
Es farà l'adjudicació de destinacions segons l'ordre obtingut en tot el procés selectiu de la següent manera:  
a) Primer s'adjudicaran les destinacions als aspirants del torn de promoció interna, de conformitat amb la Resolució de 31 de juliol (BOE de 10 d'agost), per la qual es publicava la relació de places que s'oferien als aspirants aprovats d'aquest torn, segons el que s'estableix en l'article 34 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal al servei de l'Administració de justícia.  
  
b) Una vegada adjudicat la destinació a aquests aspirants i publicat el seu nomenament i adjudicació de destinació al Boletín Oficial del Estado, s'acumularan a les places del torn lliure aquelles altres places no ocupades pels aspirants del torn de promoció interna, en haver optat per quedar-se en el cos de procedència, segons el que s'estableix en els articles 28.3 i 29.2 del Reial decret 1451/2005, de 7 de desembre.  
  
c) S'adjudicarà destinació als aspirants del torn lliure.  
  
Cinqué  
Cap aspirant no podrà anul·lar ni modificar la seua sol·licitud una vegada acabat el termini de presentació d'aquestes.  
  
Sisé  
Si no formula sol·licitud de places o no li correspon cap de les sol·licitades, se'l destinarà, amb caràcter forçós, a qualsevol de les places no adjudicades.  
  
Seté  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la Comunitat Valenciana.  
  
Huité  
Les destinacions adjudicades tindran caràcter definitiu equivalent a tots els efectes a les obtingudes per concurs, sense que puguen participar en aquest fins que no hagen transcorregut dos anys des de la data de la resolució en la qual se'ls adjudique destinació definitiva. Per al còmput dels dos anys caldrà ajustar-se al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra la present resolució podrà interposar-se recurs potestatiu de reposició, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant dels jutjats contenciosos administratius de València, en el termini de dos mesos, segons el que es disposa en els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, a partir de l'endemà de la publicació en el Boletín Oficial del Estado.  
  
València, 11 de setembre de 2018.- La directora general de Justícia: Verónica López Ramón.